L-UE qed tħejji pakkett massiv ta' investimenti biex tappoġġa persuni u negozji hekk kif l-UE qed tiġġieled reċessjoni ekonomika profonda minħabba t-tifqiegħa tal-Covid-19. Il-Kummissjoni Ewropea, fis-27 ta' Mejju, ippreżentat fil-Parlament pjan ta' stimulu ekonomiku ta' EUR 750 biljun li, flimkien ma' proposta riveduta għall-baġit 2021-2027, għandu jgħin biex jimmitiga x-xokk mill-coronavirus u jwitti t-triq lejn futur sostenibbli. Il-ġenerazzjoni li jmiss tal-UE: Il-pjan ta' rkupru tal-Kummissjoni Il-President tal-Kummissjoni Ursula von der Leyen svelat pjan ta' rkupru għall-"Ġenerazzjoni li jmiss tal-UE" ta' EUR 750 biljun li għandu l-għan li jindirizza l-ħsara kkawżata mill-pandemija u jinvesti f'UE ekoloġika, diġitali, soċjali u aktar reżiljenti. Skont il-proposta, il-Kummissjoni tissellef il-flus mis-swieq finanzjarji bl-użu ta' klassifikazzjoni ta' kreditu għolja li għandu jiżgura kostijiet ta' self baxxi. Total ta' EUR 500 biljun jiġu distribwiti f'għotjiet, qalet is-Sa von der Leyen, filwaqt li ddeskriviethom bħala "investimenti komuni fil-futuri tagħna". Il-fondi se jservu biex jilħqu l-objettivi tal-UE ta' newtralità klimatika u ta' trasformazzjoni diġitali, biex joffru appoġġ soċjali u tal-impjieg kif ukoll biex isaħħu r-rwol tal-UE bħala parteċipant globali. Il-pjan tal-Kummissjoni għall-fond ta' rkupru kien introdott matul il-plenarju flimkien ma' proposta riveduta għall-baġit 2021-2027 li jammonta għal EUR 1,1 triljun. Il-proposti huma suġġetti għal negozjati bejn il-Parlament u l-Istati Membri fil-Kunsill. Il-biċċa 'l kbira tal-Membri tal-PE laqgħu il-pjanijiet tal-Kummissjoni matul; id- dibattitu tal-plenarja u ssottolinjaw li f'dan il-mument kritiku l-Ewropej iħarsu lejn l-UE għal soluzzjonijiet. Wara d-dibattitu, il- ħeġġeġ lill-Istati Membri jifhmu l-gravità tas-sitwazzjoni u jaħdmu lejn ftehim dwar il-miżuri. "Irridu niddefendu l-ispazju Ewropew. Ma nistgħux naħlu żmien fuq spekulazzjoni jew attakki fuq l-assi strateġiċi tagħna. Dan hu mument delikat. Din hi r-raġuni li għaliha aħna kuntenti li l-pjan tal-Kummissjoni Ewropea fih il-proposti tagħna u għandu l-ambizzjoni li jappoġġa u jtejjeb il-ħajjiet tal-Ewropej kollha." Previżjonijiet ekonomiċi koroh L-aħħar previżjonijiet ekonomiċi , ippreżentati mill-Kummissjoni Ewropea fil-bidu ta' Mejju, juru li l-ekonomija ntlaqtek ferm ħażin minħabba l-kriżi tas-saħħa. Minħabba li l-persuni baqgħu d-dar u setturi sħaħ għalqu minnufih, din is-sena l-ekonomija tal-UE qed tiffaċċja l-possibbiltà ta' kontrazzjoni ta' 7,4 %, li hi ferm agħar mill-waqgħa tal-2009. Anke din il-previżjoni skoraġġanti tista' tissottovaluta l-iskala attwali tar-reċessjoni, minħabba li l-attività ekonomika se tirkupra b'mod gradwali u dan jista' faċilment jitħarbat mit-tieni mewġa tal-coronavirus. Huma effettwati l-atturi ekonomiċi kollha: ħafna persuni għandhom biża' li se jistgħu jitilfu l-impjieg tagħhom u mhumiex lesti li jonfqu, filwaqt li n-negozji qed jiffaċċjaw tħarbit fil-ktajjen tal-provvista tagħhom. Il-gvernijiet qed jaraw id-dħul mit-taxxa jaqa' u l-ispiża tal-welfare tiżdied, u dan iwassal għal defiċits fil-baġit, livelli ogħla ta' dejn u jispara 'l fuq il-kostijiet tas-self. Dibattitu dwar il-pjan ta' rkupru u l-baġit fuq terminu twil tal-UE Hi meħtieġa risposta ambizzjuża Iffaċċjati mill-iskala tat-tbatija ekonomika, il-Membri tal-PE taw l-opinjoni tagħhom f' riżoluzzjoni adottata fil-15 ta' Mejju favur azzjoni kuraġġuża u deċiżiva mill-Ewropa. L-UE tinsab fit-triq li tfassal il- baġit fuq terminu twil li jmiss , u peress li r-risposta għall-kriżi attwali se tiddefinixxi l-iżviluppi għas-snin li ġejjin, il-miżuri ta' rkupru għandhom jiżdiedu mal-pjanijiet għall-baġit, qalu l-Membri tal-PE. Imma l-Parlament insista li l-pakkett ta' rkupru għandu jkun fuq nett tal-ħtiġijiet tal-programmi eżistenti tal-UE u mhux jieħu l-fondi lil hinn minnhom. Il-Membri tal-PE wissew li huma jistgħu jużaw is-setgħa tagħhom ta' veto fil-baġit fuq terminu twil, jekk it-talbiet għal żidiet fil-baġit fuq terminu twil ma jintlaqgħux. Il-fondi ta' rkupru għandhom imorru għal dawk l-aktar milquta mill-kriżi, iddikkjaraw il-Membri tal-PE. Huma riedu li l-akbar ammont ta' flus jitqassmu bħala għotjiet, minħabba li kien hemm tħassib li self jagħmel is-sitwazzjoni finanzjarja tal-Istati Membri milquta mill-kriżi agħar. Ir-riżoluzzjoni ssuġġerixxiet li l-pakkett ta' rkupru għandu jkun finanzjat bil-ħruġ ta' "bonds ta' rkupru" fuq terminu twil garantiti mill-baġit tal-UE. Irrimarkat ukoll il-ħtieġa ta' sorsi ġodda ta' dħul għall-baġit tal-UE; mod ieħor, baġit akbar jesiġi kontribuzzjonijiet diretti ogħla mill-Istati Membri. L-UE se jeħtiġilha tipprijoritizza l- azzjonijiet klimatiċi istateġija diġitali , iddikjaraw il-Membri tal-PE, filwaqt li jżidu li għandu jinħoloq programm tas-saħħa ġdid tal-UE li jiżgura li l-provvisti mediċi jkunu disponibbli fl-UE kollha fi żmien ta' ħtieġa. Il-Parlament insista wkoll li għandu jinstema' dwar deċiżjonijiet li jikkonċernaw il-fond ta' rkupru. F'dibattitu fil-plenarja tat-13 ta' Mejju, il-Membri tal-PE irrimarkaw li l-Parlament hu l-unika istituzzjoni eletta u għandu jkollu sorveljanza fuq kwistjonijiet baġitarji bħala kwistjoni ta' leġittimità demokratika. x'inhi tagħmel l-UE biex tiġġieled il-kriżi tal-Covid-19 l-iskeda tal-miżuri adottati Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF